alexandrainst/scandi-wiki huggingface dataset:
Málstefna

Málstefna á við þá stefnu sem ætluð er til að verja ákveðið tungumál eða stuðla að notkun þess í staðinn fyrir annað tungumál. Ari Páll Kristinsson málfræðingur hefur skilgreint málstefnu sem: „ráðandi málfélagsleg vitund og dulin og sýnileg ferli í tilteknu málsamfélagi; varðar bæði stöðu og form máls.“ Málstefnur eru misjafnar eftir löndum og heimssvæðum. Í mörgum löndum er engin opinber málstefna: þar að auki í sumum löndum er jafnvel ekkert opinbert tungumál, heldur bara lingua franca eða samskiptamál.

Oft er málstefna framkvæmd í gegnum einhvers konar málnefnd, til dæmis Íslensk málnefnd. Slíkar nefndir sjá um að skapa málstefnu með því til dæmis að smíða nýyrði og að mæla með notkun ákveðinna mynda í stað annarra. Hlutverk málnefnda getur verið umdeilt ef talið er að þær gangi oft langt í að móta málstefnu. Sumar málnefndir hafa það að markmiði að breyta ákveðnu tungumáli eða hvernig það er notað, þar sem aðrar telja hlutverk sitt vera að skrá tungumálið þegar það breytist.

Skilgreining 
Íslensk málnefnd tiltekur nánar að með sýnilegri málstefnu sé átt við „til dæmis námskrár, orðabækur, aðgerðaáætlanir og ýmiss konar fyrirmæli, svo sem opinberar stafsetningarreglur“ en með dulinni málstefnu sé átt við „áhrif á stöðu og form máls sem oft er erfitt að benda á hvaðan koma.“ Höskuldur Þráinsson prófessor, hefur veitt þrengri skilgreiningu á hugtakinu málstefna, sem sú stefna „sem fylgt er í skólum og opinberum stofnunum varðandi málnotkun.“

Tengt efni 
 Íslensk málstefna
 Málhreinsun

Heimildir 

Málstefna
Foxe-dældin

Foxe-dældin er grunnt hafsvæði norðan við Hudson-flóa við Nunavut í Kanada. Dældin er á milli Baffinseyju og Melville-skaga. Hún er þakin hafís stærstan hluta ársins. 

Kaldur sjórinn í Foxe-dældinni er ríkur af næringarefnum og hún er mikilvægur viðkomustaður kampsela, hringanóra og rostunga. Ýmsar tegundir hvala halda þar til og hún er mikilvægt búsvæði þernumáfs.

Dældin heitir eftir enska landkönnuðinum Luke Foxe sem kannaði syðri hluta hennar árið 1631.

Atlantshaf
Höf við Kanada
Suðureyjahaf

Suðureyjahaf er hafsvæði undan norðvesturströnd Skotlands á milli Ytri-Suðureyja og Innri-Suðureyja og meginlandsins. Í norðri er Skotlandsfjörður. 

Atlantshaf
Landafræði Skotlands
Davis-sund

Davis-sund er sundið á milli Baffinslands og vesturstrandar Grænlands. Það tengir Labradorhaf í suðri við Baffinsflóa í norðri en er mun grynnra en bæði þessi hafsvæði. Það er þekkt fyrir mikla sjávarfallastrauma. Sundið heitir eftir enska landkönnuðinum John Davis sem sigldi um það árið 1586 í leit að Norðvesturleiðinni. 

Atlantshaf
Landafræði Grænlands
Höf við Kanada
Álandshaf

Álandshaf er hafsvæði í Eystrasalti milli Álandseyja og Svíþjóðar. Þar sem styst er milli landa heitir Syðri-Kverk. Norðan við Álandshaf er Botnhaf í Helsingjabotni.

Eystrasalt
Skerjagarðshaf

Skerjagarðshaf er hafsvæði í Eystrasalti á milli Helsingjabotns, Kirjálabotns og Álandshafs. Það dregur nafn sitt af því að þar er mikill fjöldi eyja og skerja, þar á meðal sjálfstjórnarhéraðið Álandseyjar. Stærri eyjar (yfir 1 km² að stærð) eru 257 en minni eyjar eru um 17.700 talsins og um 50.000 ef sker eru talin með sem þýðir að þetta er sá eyjaklasi heims sem flestar hefur eyjarnar. Eyjarnar skiptast milli Álandseyja og Suðvestur-Finnlands. 

Álandseyjar
Landafræði Finnlands
Eystrasalt
James-flói

James-flói er flói sem gengur inn úr suðurenda Hudson-flóa í Kanada. Fylkin Québec og Ontario eiga land að flóanum en eyjarnar í honum tilheyra Nunavut. Stærsta eyjan í flóanum er Akimiski. Flóinn heitir eftir velska skipstjóranum Thomas James sem kannaði þetta svæði árin 1630 og 1631.

Atlantshaf
Flóar við Kanada
Krítarhaf

Krítarhaf er syðsti hluti Eyjahafs norðan við eyjuna Krít. Það nær frá Kýteru í vestri að Tylftareyjunum Karpatos og Kassos í austri.

Eyjahaf
Landafræði Grikklands
Vaðhafið

Vaðhafið (eða Vaðlahafið) (hollenska: Waddenzee, þýska: Wattenmeer, lágþýska: Wattensee, Waddenzee, enska: The Wadden sea, danska: Vadehavet, vestur-frísneska: Waadsee, norður-frísneska: di Heef) er hafsvæði í suðvesturhluta Norðursjávar við suðvesturströnd Danmerkur og norðvesturströnd Þýskalands og Hollands. Vaðhafið er grunnt hafsvæði eða stór fjara þar sem er mikið af sjávarfitjum og leirum með fjölbreyttu lífríki. Hollenski og þýski hluti hafsins er á heimsminjaskrá UNESCO. 

Norðursjór
Landafræði Danmerkur
Landafræði Þýskalands
Landafræði Hollands
Venesúelaflói

Venesúelaflói er flói í Karíbahafi undan strönd Venesúela þar sem Maracaibo-vatn tengist honum um mjótt sund. Fylkin Zulia og Falcón eiga strönd að flóanum sem nær frá Paraguaná-skaga í austri að Guajira-skaga í vestri við landamæri Venesúela og Kólumbíu.

Karíbahaf
Landafræði Venesúela
Botnvík

Botnvík er nyrsti hluti Helsingjabotns í Eystrasalti. Svíþjóð og Finnland eiga land að víkinni. Landið við víkina er enn að rísa eftir hop ísaldarjökulsins. Nokkrar stórar ár renna í víkina sem er saltlítil og leggur hana því í allt að sex mánuði á hverju ári. Stærstu árnar eru Kemijoki og Lulefljót.

Eystrasalt
Landafræði Finnlands
Landafræði Svíþjóðar
Botnhaf

Botnhaf er hafsvæði í Eystrasalti. Það er syðri hluti Helsingjabotns milli Svíþjóðar og Finnlands en Kverkin skilur milli þess og Botnvíkur í norðri. Í suðri eru Skerjagarðshaf og Álandshaf.

Eystrasalt
Landafræði Svíþjóðar
Landafræði Finnlands
Myrtóíska haf

Myrtóíska haf er hafsvæði í Eyjahafi á milli Hringeyja og Pelopsskaga sunnan við Evboju, Attíku og Argólis. Hafið er talið draga nafn sitt af goðsagnapersónunni Myrtílosi sem Pelops drap og kastaði í hafið.

Landafræði Grikklands
Eyjahaf
Miðjarðarhafsbotn

Miðjarðarhafsbotn er hafsvæðið austast í Miðjarðarhafi sem markast af suðurströnd Tyrklands í norðri, strönd Sýrlands, Líbanon, Ísraels og Gasaströndinni í austri og Egyptalandi og Líbýu í suðri. Í vestri mætir það Líbýuhafi milli eyjarinnar Gavdos sunnan við Krít og höfðans Ra's al-Hilal. Súesskurðurinn liggur á milli Miðjarðarhafsbotns og Rauðahafs í suðri. Nyrsti hluti hafsins, milli Kýpur og Tyrklands nefnist Kilikíuhaf.

Miðjarðarhaf
Megindlegar rannsóknir

Megindlegar rannsóknir eru rannsóknir sem byggjast á tölulegum gögnum og eru mikið notaðar í félagsvísindum. Megindlegar rannsóknaraðferðir felast til dæmis í notkun spurningalista sem lagður er fyrir úrtak þess hóps sem ætlunin er að alhæfa um. Þær henta vel til að fá yfirlit yfir tiltekið svið, um viðhorf eða hegðunarmynstur. Megindlegar aðferðir hafa það fram yfir eigindlegar aðferðir að hægt er að alhæfa um það þýði sem er til rannsóknar ef rannsóknin er rétt unnin. Gagnasöfnun fyrir megindlega rannsókn getur til dæmis farið fram með símakönnun, netkönnun, póstkönnun, vettvangskönnun og heimsóknarkönnun.

Tengt efni 
 Eigindlegar rannsóknir

Tilvísanir 

Félagsvísindi
Kaliforníuflói

Kaliforníuflói er langur og mjór flói í Kyrrahafi á milli Baja California-skaga og meginlands Mexíkó. Flóinn er 1.126 km langur og 48-241 km breiður. Mexíkósku fylkin Baja California, Baja California Sur, Sonora og Sinaloa eiga strönd að flóanum. 

Flóinn er á Heimsminjaskrá UNESCO.

Kyrrahaf
Landafræði Mexíkó
Japanshaf

Japanshaf eða Austurhaf er hafsvæði í Kyrrahafi milli Japans, Sakalín og meginlands Asíu. Vegna þess að eyjarnar skilja þetta svæði frá Kyrrahafi eru þar lítil sjávarföll og lægra saltinnihald en í meginhafinu. Lönd sem eiga strönd að hafinu eru Japan, Rússland, Norður-Kórea og Suður-Kórea.

Kyrrahaf
Landafræði Japans
Landafræði Rússlands
Landafræði Norður-Kóreu
Landafræði Suður-Kóreu
Halmaherahaf

Halmaherahaf er hafsvæði í Kyrrahafi milli indónesísku eyjarinnar Halmahera og Raja Ampat-eyja sem tileyra Papúu Nýju-Gíneu. Hafið tengist Kyrrahafi í norðaustri og Seramhafi í suðri.

Kyrrahaf
Landafræði Indónesíu
Landafræði Papúu Nýju-Gíneu
Panamaflói

Panamaflói er flói í Kyrrahafi við suðurströnd Panama. Hann tengist Karíbahafi um Panamaskurðinn. Höfuðborg Panama, Panamaborg, stendur við strönd flóans.

Kyrrahaf
Landafræði Panama
Austur-Kínahaf

Austur-Kínahaf er hafsvæði í Kyrrahafi milli meginlands Kína og Ryukyu-eyja. Í suðri er eyjan Tævan og Suður-Kínahaf og í norðri er japanska eyjan Kyushu. Norðvestan við Austur-Kínahaf er Gulahaf og í norðaustri tengist það Japanshafi um Kóreusund. Japan, Alþýðulýðveldið Kína, Lýðveldið Kína og Suður-Kórea eiga strönd að Austur-Kínahafi.

Kyrrahaf
Bóholhaf

Bóholhaf eða Mindanaóhaf er hafsvæði í Kyrrahafi milli Filippseyjanna Visajaeyja í norðri og Mindanaó í suðri. Hafið tengist Filippseyjahafi í norðaustri um Surigao-sund, Camotes-hafi í norðri um Caniago-sund og Cebu-sund, og Súluhafi í suðvestri um sund milli Negroseyja og Zamboanga-skaga.

Landafræði Filippseyja
Kyrrahaf
Okotskhaf

Okotskhaf er hafsvæði í Kyrrahafi milli skagans Kamsjatka, Kúrileyja, Hokkaídó, Sakalín og meginlands Asíu. Að japönsku eyjunni Hokkaídó undanskilinni eru allar strendur sem liggja að hafinu hluti af Rússlandi. Hafið heitir eftir bænum Okotsk þar sem Rússar hófu fyrst landnám við strendur Kyrrahafs.

Kyrrahaf
Landafræði Rússlands
Landafræði Japans
Sjóðval

Sjóðval er kosningafyrirkomulag þar sem spurt er fyrir hvaða afbrigði máls veru boðin flest atkvæði. Fyrirkomulagið er þannig að afbrigðin eru borin upp í einu, og býður hver kjósandi mismörg atkvæði fyrir þau úr atkvæðasjóði sínum. Hver kjósandi fær atkvæði til umráða. Þau eru lögð í reikning hans, í sjóð hans, jafnmörg vegna hvers máls, sem tekið er fyrir til afgreiðslu.

Hver kjósandi veðjar mismörgum atkvæðum í máli sem hann telur mikilvægt en engu í máli sem hann telur ekki mikilvægt. Í hverju máli geta verið tvö eða fleiri afbrigði. Kjósandinn metur fyrst hversu mörgum atkvæðum hann vill veðja til þess að það afbrigði sem hann telur best verði kosið frekar en það sem hann vill síst. Eins fer hann með hin afbrigðin.

Það afbrigði sem flestum atkvæðum er veðjað á sigrar. Af þeim sem stóðu að sigrinum eru dregin af jafnmörg atkvæði og andstæðingar þess afbrigðis veðjuðu. Mál sem allir fagna kostar því ekki neitt atkvæði.

Þeir sem vinna greiða einungis fyrir það sem þeir veðjuðu á vinningsafbrigðið. Það er því ekki til neins að leggja það saman sem kjósandinn hefur veðjað á einstök afbrigði til að athuga hvort það sé meira en atkvæðatalan í sjóði hans.

Tenglar 
 Sjóðval  Lýðræðissetrið (skoðað 19.6.2014)
 Samráð með sjóðvali Lýðræðissetrið (skoðað 19.6.2014)

Kosningakerfi
Kosningar
Lýðræði
Palikír

Palikír er höfuðborg Míkrónesíu. Hún er staðsett á norðurenda eyjunnar Pohnpei. Íbúar voru 6444 talsins árið 2000. 

Höfuðborgir í Eyjaálfu
Míkrónesía
Ngerulmud

Ngerulmud er höfuðborg eyríkisins Palá í Kyrrahafi. Hún er í fylkinu Melekeok á eyjunni Babeldaob. Íbúar alls fylkisins eru aðeins 400. 

Höfuðborgir í Eyjaálfu
Palaú
Dili

Dili er höfuðborg Austur-Tímor. Hún er hafnarborg sem stendur á norðurströnd eyjunnar Tímor. Íbúar eru tæplega 200 þúsund.

Höfuðborgir í Asíu
Austur-Tímor
Malé

Malé (dhivehi: މާލެ Male') er höfuðborg og stærsta borg Maldíveyja. Hún er við suðurenda hringrifsins Kaafu. Íbúar eru rúmlega 123.400 (2010).

Höfuðborgir í Asíu
Maldívur
Tíraspol

Tíraspol er de facto höfuðborg Transnistríu og önnur stærsta borg Moldóvu. Borgin stendur á austurbakka árinnar Dnjestr.  Rússneski hershöfðinginn Alexander Súvorov stofnaði hana formlega árið 1792.

Transnistría
Anadyrflói

Anadyrflói er stór flói í Beringshafi norðaustan við Síberíu. Hann dregur nafn sitt af borginni Anadyr í Rússlandi.

Beringshaf
Landafræði Rússlands
Seramhaf

Seramhaf er hafsvæði milli Mólúkkaeyjanna Seram og Buru í suðri og Obieyja og Sulaeyja í norðri. 

Kyrrahaf
Landafræði Indónesíu
Kóróhaf

Kóróhaf er hafsvæði í Kyrrahafi milli Fídjieyjanna Viti Levu, Vanua Levu og Lau-eyja. Það er nefnt eftir Kóróeyju.

Landafræði Fídjieyja
Kyrrahaf
Filippseyjahaf

Filippseyjahaf er randhaf í vestanverðu Kyrrahafi norðaustan við Filippseyjar. Hafið markast af Filippseyjunum Luzon, Samar, Leyte og Mindanaó í suðvestri, Palá, Yap og Ulithi (Karólínueyjum) í suðaustri, Maríanaeyjum, þar á meðal Gvam, Saipan og Tinian í austri, Bonin og Iwo Jima í norðaustri, japönsku eyjunum Honshu, Shikoku og Kyūshū í norðri, Ryukyu-eyjum í norðvestri og Tævan í vestri. Filippseyjadjúpáll og Maríanadjúpáll (dýpsti punktur jarðskorpunnar) eru báðir í Filippseyjahafi. 

Kyrrahaf
Landafræði Japans
Landafræði Lýðveldisins Kína
Landafræði Palá
Landafræði Filippseyja
Landafræði Míkrónesíu
Mólúkkahaf

Mólúkkahaf er hafsvæði í vestanverðu Kyrrahafi milli Bandahafs í suðri og Súlavesíhafs í norðri. 

Kyrrahaf
Landafræði Indónesíu
Japanska innhafið

Japanska innhafið eða Setóinnhafið er grunnt hafsvæði á milli japönsku eyjanna Honshū, Shikoku og Kyūshū. Það er langt og mjótt og liggur á milli Kyrrahafs og Japanshafs. Stóra Setóbrúin liggur á milli eyjanna Honshū og Shikoku yfir mitt hafið.

Kyrrahaf
Landafræði Japans
Sílehaf

Sílehaf eða Chile-haf er opinbert síleskt heiti á hafsvæðinu vestan við strönd Chile í austanverðu Kyrrahafi.

Kyrrahaf
Landafræði Chile
Salómonshaf

Salómonshaf er hafsvæði í Kyrrahafi á milli Papúu Nýju-Gíneu og Salómonseyja.

Kyrrahaf
Landafræði Papúu Nýju-Gíneu
Landafræði Salómonseyja
Salish-haf

Salish-haf er heiti á sundunum sunnan við Bresku Kólumbíu í Kanada og norðan við Washington-fylki í Bandaríkjunum. Þau helstu eru Georgíusund, Juan de Fuca-sund og Puget-sund. Það nær frá Desolation-sundi í norðri að Oakland-flóa í suðurenda Puget-sunds. Sundin njóta skjóls af Vancouver-eyju og Ólympíuskaga. Helstu hafnarborgir við sundin eru Seattle, Vancouver, Tacoma, Bellingham og Victoria.

Bandaríski sjávarlíffræðingurinn Bert Webber stakk upp á þessu nafni yfir öll sundin í heild sinni árið 1988. Hann taldi að það myndi vekja athygli á nauðsyn þess að vernda vistkerfi svæðisins. Nafnið er dregið af heiti salish-indíána sem búa við sundin. 

Kyrrahaf
Höf við Kanada
Landafræði Bandaríkjanna
Grau-haf

Grau-haf er heiti á hafsvæði í austanverðu Kyrrahafi sem er innan lögsögu Perú. Það heitir eftir perúska flotaforingjanum Miguel Grau Seminario sem barðist við flota Chile í Kyrrahafsstríðinu og lést í orrustunni við Angamos árið 1879. Það var nefnt þessu nafni árið 1984.

Landafræði Perú
Kyrrahaf
Bismarck-haf

Bismarck-haf er hafsvæði í vestanverðu Kyrrahafi norðaustan við Papúu Nýju-Gíneu og sunnan við Bismarck-eyjar og Admiralty-eyjar. Í suðvestri markast hafið af Papúu Nýju-Gíneu og í suðaustri af Nýja Bretlandi. Hafið (og eyjarnar) er nefnt eftir þýska kanslaranum Otto von Bismarck. 

Landafræði Papúu Nýju-Gíneu
Kyrrahaf
Bóhaíhaf

Bóhaíhaf eða Bó Haí er flói innst í Gulahafi við strönd Kína. Vegna nálægðar við höfuðborgina Beijing er flóinn eitt af fjölförnustu vatnasvæðum heims. 

Landafræði Kína
Gulahaf
Savuhaf

Savuhaf er hafsvæði í Kyrrahafi milli eyjanna Savu, Flóres, Tímor og Sumba. Það tengist Indlandshafi í suðri og vestri, Flóreshafi í norðri og Bandahafi í norðaustri. Stærsta borgin við hafið er Kupang á Vestur-Tímor.

Kyrrahaf
Landafræði Indónesíu
Bellingshausenhaf

Bellingshausenhaf er hafsvæði í Suður-Íshafi vestan við Suðurskautsskaga og Alexandereyju og austan við Flugfiskahöfða á Thurston-eyju og sunnan við Eyju Péturs 1. Í suðri eru, frá vestri til austurs, Eights-strönd, Bryan-strönd og Enska ströndin. 

Hafið heitir eftir rússneska flotaforingjanum Fabian Gottlieb von Bellingshausen sem kannaði þetta svæði árið 1821.

Suður-Íshaf
Weddell-haf

Weddell-haf er hafsvæði í Suður-Íshafi austan við Suðurskautsskaga og vestan við Noregshöfða á Mörtuströnd á Matthildarlandi. Austan við Noregshöfða er Hákonshaf. Hluti Weddell-hafsins er innan Weddell-hringstraumsins.

Hafið heitir eftir skoska selveiðimanninum James Weddell sem sigldi um það árið 1823 og nefndi það upphaflega eftir Georgi 4. 

Suður-Íshaf
Hákonshaf

Hákonshaf er hafsvæði í Suður-Íshafi norðan við Matthildarland. Það nær frá Noregshöfða að Fimbulísnum við núllbaug. Það er austan við Weddell-haf og vestan við Lasarevhaf. 

Hafið heitir eftir Hákoni 7. Noregskonungi.

Suður-Íshaf
Rosshaf

Rosshaf er hafsvæði í Suður-Íshafi. Það er djúpur fjörður sem gengur inn í sunnanvert Suðurskautslandið milli Viktoríulands og Marie Byrd-lands. Það heitir eftir James Clark Ross sem uppgötvaði það árið 1841. Syðsti hluti hafsins er þakinn Rossísnum.

Suður-Íshaf
Amundsenhaf

Amundsenhaf er hafsvæði í Suður-Íshafi undan Marie Byrd-landi. Það nær frá Flugfiskahöfða í austri að Darthöfða í vestri. Það heitir eftir norska landkönnuðinum Roald Amundsen. Hafið er að mestu ísi þakið og íshellan sem rennur út í það er að meðaltali 3 km að þykkt. 

Suður-Íshaf
Camoteshaf

Camoteshaf er hafsvæði í Kyrrahafi innan Filippseyja, á milli eyjanna Leyte, Bohol og Cebu. Hafið mætir Visayashafi í norðaustri og Bóholhafi í suðri. Camoteseyjar og Makan eru í Camoteshafi.

Landafræði Filippseyja
Kyrrahaf
Carpentariaflói

Carpentariaflói er stór flói sem gengur inn í norðurhluta Ástralíu, á milli Jórvíkurhöfðaskaga í austri og Arnhemlands í vestri. Í vestri mætir hann Arafurahafi og í austri mætir hann Kóralhafi um Torressund.

Landafræði Ástralíu
Kyrrahaf
PoppTV

Popp TV er íslensk sjónvarpsstöð sem hefur verið starfandi með hléum frá september 1999. Stöðin hefur ungan markhóp og leggur áherslu á tónlistarmyndbönd. PoppTV er rekin af 365 miðlum.

Þættir á PoppTv 
 Prófíll,  Umsjónarmaður: Sunneva Sverrisdóttir.
 Íslenski Listinn,Umsjónarmaður: Þórunn Antonía.
 Game Tíví, Umsjónarmenn: Sverrir Bergmann og Ólafur Þór.
 Óskalögin, Umsjónarmaður: Víðir Þór.

Íslenskar sjónvarpsstöðvar
Marmaduke (kvikmynd)

Marmaduke er bandarísk kvikmynd frá árinu 2010 sem byggir á samnefndri teiknimyndasögu eftir Brad Anderson.

Tenglar 
 

Bandarískar kvikmyndir
Kvikmyndir frumsýndar 2010
Visayashaf

Visayashaf er hafsvæði í Kyrrahafi innan Filippseyja. Það markast af eyjunum Masbate í norðri, Leyte í austri, Cebu og Negros í suðri og Panay í vestri. Það tengist Sibuyanhafi í norðri um Jintotolosund og Samarhafi í norðaustri, Camoteshafi í suðaustri, Bóholhafi í suðri um Tañon-sund og Súluhafi um Guimaras-sund og Panayflóa. 

Kyrrahaf
Landafræði Filippseyja
Sibuyanhaf

Sibuyanhaf er hafsvæði í Kyrrahafi við Filippseyjar, milli Visayaseyja og Luzon. 

Kyrrahaf
Landafræði Filippseyja
Moroflói

Moroflói er stór flói í Súlavesíhafi syðst á eyjunni Mindanaó á Filippseyjum.

Kyrrahaf
Landafræði Filippseyja
Davis-haf

Davis-haf er hafsvæði í Suður-Íshafi milli Vesturíssins og Shackleton-íssins á austurströnd Suðurskautslandsins, eða milli 82° og 96°. Mawson-haf er austan við það og Samvinnuhaf til vesturs.

Suður-Íshaf
Contalgen funeral

Contalgen Funeral er íslensk hljómsveit stofnuð árið 2010 af Andra Má Sigurðssyni og Kristjáni Vigni Steingrímssyni. Í byrjun árs 2011 bættist Gísli Þór Ólafsson í bandið og um vorið þau Sigurlaug Vordís Eysteinsdóttir og Sigfús Arnar Benediktsson. 

Sumarið 2011 vann hljómsveitin myndband við lagið Charlie. Básúnuleikarinn Bárður Smárason gekk til liðs við hljómsveitina og kom hún meðal annars fram á Airwaves það árið. Þá um haustið gaf hún út stuttskífuna Gas Money.

Árið 2012 gaf hljómsveitinn út sína fyrstu breiðskífu, Pretty Red Dress. Var hún tekin upp hjá trommara hljómsveitarinnar, Fúsa Ben, í Stúdíó Benmen á Sauðárkróki. Í sama stúdíói var önnur breiðskífa bandsins tekin upp, Good Times. Sú plata kom út í desember 2016.

Liðskipan 
 Andri Már Sigurðsson: Söngur og gítarbanjó
 Gísli Þór Ólafsson: Bassi og bakraddir
 Kristján Vignir Steingrímsson: Rafmagnsgítar
 Sigfús Arnar Benediksson: Trommur
 Sigurlaug Vordís Eysteinsdóttir: Söngur og slagverk

Útgefið efni

Stuttskífa 
 Gas Money, 2011

Breiðskífur 
 Pretty Red Dress, 2012
 Good Times, 2016
Íslenskar hljómsveitir
Evrópan (fréttamiðill)

Evrópan var íslenskur vefmiðill sem starfaði frá 2014 til 2016. Hann einbeitti sér að fréttaflutningi frá Evrópu og Evrópusambandinu.

Einkahlutafélagið Evrópan Miðlar ehf. rak Evrópuna, ritstjóri var Sema Erla Serdar.

Tenglar 
Evrópan – fréttamiðill  (hlekkur er dauður)

Heimildir 

Íslenskir fjölmiðlar
Íslenskir vefmiðlar
Round Maple

Round Maple er þorp í Edwardstone og Babergh í Suffolk í Englandi.

Bæir á Bretlandi
Eþíópíska rétttrúnaðarkirkjan

Eþíópíska rétttrúnaðarkirkjan (amharíska: የኢትዮጵያ ኦርቶዶክስ ተዋሕዶ ቤተ ክርስቲያን?, Yäityop'ya ortodoks täwahedo bétäkrestyan) er kristin austræn rétttrúnaðarkirkja. Samkvæmt arfsögn kirkjunnar var hún stofnuð af Filippusi guðspjallamanni á 1. öld. Hún varð ríkiskirkja í Axúm á 4. öld eftir trúboð sýrlenska Grikkjans heilags Frúmentíosar sem varð skipreika á strönd Erítreu. Kirkjan heyrði formlega undir koptísku kirkjuna og Alexandríupáfa til 1959 þegar Kýrilos 6. skipaði henni eigin patríarka. Eþíópíska kirkjan tilheyrir þeirri grein kristni sem hafnaði niðurstöðum kirkjuþingsins í Kalkedón 451 og er því ótengd eþíópísku kaþólsku kirkjunni.

Milli 40 og 45 milljónir manna tilheyra eþíópísku kirkjunni, langflestir í Eþíópíu. Um helmingur íbúa landsins er í kirkjunni, en um 60% íbúa Eþíópíu eru kristnir.

Menning Eþíópíu
Austrænar rétttrúnaðarkirkjur
Alaskastraumurinn

Alaskastraumurinn er suðvestlægur hlýstraumur sem rennur meðfram strönd Bresku Kólumbíu og Alaska. Hann er grein af Norður-Kyrrahafsstraumnum sem skiptist við strönd Norður-Ameríku. Alaskastraumurinn er hluti af hringstraum sem snýst rangsælis í Alaskaflóa. 

Hafstraumar
Kyrrahaf
Ross-hringstraumurinn

Ross-hringstraumurinn er hringstraumur í Rosshafi í Suður-Íshafinu. Hann myndast við samspil Suður-Íshafsstraumsins og Suðurskautslandsins. 

Suður-Íshaf
Hafstraumar
Kamsjatkastraumurinn

Kamsjatkastraumurinn er kaldur hafstraumur sem rennur í suðvestur úr Beringssundi meðfram Kyrrahafsströnd Síberíu og Kamsjatka. Hluti þessa straums rennur saman við Oyashio-strauminn en hluti hans rennur inn í Norður-Kyrrahafsstrauminn.

Kyrrahaf
Hafstraumar
D'Urville-haf

D'Urville-haf er hafsvæði í Suður-Íshafi undan strönd Adélie-lands. Það heitir eftir franska landkönnuðinum Jules Dumont d'Urville.

Suður-Íshaf
Mawson-haf

Mawson-haf er hafsvæði í Suður-Íshafi undan strönd Maríulands, á milli Shackleton-íssins og Vincennes-víkur. Vestan við það er Davis-haf og austan við það er Bowman-eyja. Hafið heitir eftir ástralska landkönnuðinum Douglas Mawson.

Suður-Íshaf
Lasarevhaf

Lasarevhaf er hafsvæði í Suður-Íshafi á milli 0° og 14° austur. Vestan við það er Hákonshaf og austan við það er Riiser-Larsen-haf. Sunnan við hafið er Ástríðarströnd Matthildarlands. Hafið heitir eftir rússneska landkönnuðinum Mikhaíl Lasarev. 

Suður-Íshaf
Sómovhaf

Sómovhaf er hafsvæði í Suður-Íshafi undan Oates-strönd og Georgsströnd á Viktoríulandi milli 150° og 170° austur. Vestan við það er D'Urville-haf og austan við það er Rosshaf. Það heitir eftir Mikhaíl Sómov sem var foringi fyrsta sovéska Suðurskautsleiðangursins frá 1955 til 1957.

Suður-Íshaf
Riiser-Larsen-haf

Riiser-Larsen-haf er hafsvæði í Suður-Íshafi á milli 14° og 30° austur. Vestan við það er Lasarevhaf og austan við það er Geimfarahaf. Sunnan við Riiser-Larsen-haf eru Ástríðarströnd og Ragnhildarströnd á Matthildarlandi. Það heitir eftir norska landkönnuðinum Hjalmar Riiser-Larsen.

Suður-Íshaf
Scotia-haf

Scotia-haf er hafsvæði á mörkum Suður-Íshafsins og Atlantshafs suðaustan við Eldland í Suður-Ameríku. Það markast af Scotia-hryggnum sem liggur í sveig frá Eldlandi að Suðurskautsskaga. Suður-Orkneyjar, Suður-Sandvíkureyjar og Suður-Georgía liggja á hryggnum. Hafið heitir eftir skipinu Scotia sem William Speirs Bruce sigldi á til Suðurskautslandsins 1902-4. 

Suður-Íshaf
Atlantshaf
Samvinnuhaf

Samvinnuhaf er hafsvæði í Suður-Íshafi á milli Enderby-lands og Vesturíssins, undan strönd MacRobertson-lands og Elísabetarlands. Davis-stöðin er við strönd Samvinnuhafs. Austan við það er Davis-haf og vestan við það er Geimfarahaf.

Suður-Íshaf
Geimfarahaf

Geimfarahaf er hafsvæði í Suður-Íshafi undan Ólafsströnd á Enderby-landi á milli 30° og 50° austur. Austan við það er Samvinnuhaf og vestan við það er Riiser-Larsen-haf.

Suður-Íshaf
Stóri-Ástralíuflói

Stóri-Ástralíuflói er flói við suðurströnd meginlands Ástralíu. Hann er stundum talinn til Indlandshafs en Ástralska sjómælingastofnunin telur hann til Suðurhafsins. Alþjóðasjómælingastofnunin skilgreinir ekki hvaða úthafi hann tilheyrir en flokkar hann með Suður-Kyrrahafi, Basssundi og Tasmanhafi. 

Landafræði Ástralíu
Kyrrahaf
Indlandshaf
Suður-Íshaf
Hjámargfeldi

Hjámargfeldi eða summa er hugtak í ríkjafræði. Dæmi um hjámengi eru sundurlæg sammengi og frjálst margfeldi grúpna.

Tengt efni 
 Margfelgi
 Markgildi

Tilvísanir 

Ríkjafræði